पाएं अपने शहर की ताज़ा ख़बरें और फ्री ई-पेपरडाउनलोड करें
जिला महेंद्रगढ़ में कोरोना कोहराम मचा रहा है। पहले दैनिक आंकड़ा 500 के आसपास चल रहा था। अब दो दिन से यह 700 पार हो गया है। मंगलवार 762 केस मिलने के बाद बुधवार संक्रमितों की संख्या 750 रही। इसके अलावा 11 लोगों की मौत भी हो गई। इनमें दो महिलाओं की मौत कोरियावास गांव में ही हुई। ऐसे में अब जिला में कोरोना पॉजिटिव की कुल संख्या 12277 हो गई है।
सिविल सर्जन डॉ. अशोक कुमार ने बताया कि बुधवार 68 कोरोना संक्रमित मरीज को डिस्चार्ज किया गया है। अभी तक जिले में कुल 8365 कोरोना संक्रमित मरीज ठीक हो चुके हैं। कोरोना संक्रमण के कारण कोरियावास गांव में बुधवार दो महिलाओं की मौत हुई। इसके अलावा महरमपुर, बाघोत, शिवाजी नगर नारनौल, खेड़की, नारनौल हुड्डा सेक्टर, बैरावास, गणियार में एक-एक की मौत हुई।
इससे पहले 4 मई को बसीरपुर के एक कोरोना संक्रमित की मृत्यु हो गई। अब तक जिला में 61 कोरोना संक्रमित मरीजों की मृत्यु हो चुकी है। कोरोना के 3851 केस अभी भी एक्टिव हैं। जिले में 5 मई तक 168964 नागरिकों की स्क्रीनिंग की गई है। इनमें से 95773 मरीजों में सामान्य बीमारी पाई गई है।
उन्होंने बताया कि कोविड-19 के लिए अब तक जिले से 208789 सैंपल भेजे गए हैं। इनमें से 5217 सैंपल की रिपोर्ट आनी शेष है। जिला जेल नारनौल के बाद, अगिहार-64, दुबलाना-37, पाथेड़ा-19, नसीबपुर-15, बाछौद-14, सुंदरह-13, गुवाणी-12, कोरियावास व जैलाफ में 10 -10 सर्वाधिक संक्रमित मिले हैं। इकाई अंक में मिले संक्रमितों के गांवों की संख्या काफी है।
गांव कोरियावास में कोरोना से 2 की मौत, 14 नए केस मिले, संक्रमितों की संख्या बढ़ कर 160 हुई
गोदबलाहा | गांव कोरियावास में बुधवार को कोरोना से दो महिलाओं की मौत हो गई। एक अन्य गंभीर है। इसके अलावा गांव में कोरोना के 14 नए केस ओर मिले हैं। गांव कोरियावास में कोरोना संक्रमण बढ़ते जा रहा है। बुधवार को कोरोना से एक वृद्ध महिला की मौत हो गई। गांव का एक कोरोना पेशेंट जो जयपुर में उपचार के दौरान गंभीर हालात में हैं।
मृतक महिला का कोरोना प्रोटोकोल के तहत बुधवार अंतिम संस्कार कर दिया। इसके अलावा स्वास्थ्य विभाग की टीम द्वारा घरों में जांच करने पर बुधवार को कोरोना के 14 नए केस पॉजिटिव पाए गए। इन नए संक्रमितों सहित अब गांव में कोरोना मरीजों की संख्या बढ़कर 160 हो गई है।
इस बारे में गांव में तैनात चिकित्सक डॉ .दरियाव सिंह ने बताया कि गांव की गंभीर स्थिति को देखते हुए बुधवार को पूरे गांव को ही सेनेटाइज किया गया है। साथ ही गांव को पहले से ओर अधिक सख्ती कर सील किया गया है। स्थिति की रिपोर्ट उच्च अधिकारियों को बराबर दी जा रही है। प्रत्येक मरीज को आइसोलेशन में रखा गया है। उन्हें व्यक्तिगत तौर पर किसी से न मिलने की हिदायत दी गई हैं। विभाग द्वारा सभी संक्रमितों को दवाइयां खिलाकर उनका उपचार किया जा रहा है।
महेंद्रगढ़ के अस्पताल में काेराेना से पीड़ित दिल्ली में रहने वाली महिला की माैत
काेराेना पीड़ित एक महिला की बुधवार को माैत हाे गई। वृद्ध महिला की माैत के बाद अस्पताल की ओर से शव का काेराेना प्राेटाेकाॅल के तहत अंतिम संस्कार किया गया। बता दें कि दिल्ली जनकपुरी निवासी 80 वर्षीय काेराेना पीड़ित महिला मंगलवार देर शाम महेंद्रगढ़ के निजी अस्पताल में उपचार के लिए भर्ती हुई थी।
बुधवार सुबह 11 बजे उपचार के दाैरान उसने दम ताेड़ दिया। बाद में अस्पताल की तरफ से प्रशासन काे महिला की माैत के संबंध में जानकारी दी गई। प्रशासन की तरफ से वृद्ध महिला के शव का काेराेना प्राेटाेकाॅल के तहत अंतिम संस्कार किया गया।
बता दें कि दिल्ली व गुड़गांव के काेराेना पीड़ित ऑक्सीजन व बेड की कमी के चलते अब महेंद्रगढ़ व नारनाैल उपचार के लिए आ रहे हैं। बताया जा रहा है कि मंगलवार को जनकपुरी की वृद्ध महिला के परिजन भी उसे दिल्ली में अाॅक्सीजन नहीं मिलने के कारण महेंद्रगढ़ उपचार के लिए लाए थे।
गांव नांगलकाठा में मृतक के घर हुई जांच तो 5 परिजन मिले पॉजिटिव
गांव नांगलकाठा में कोरोना से मृतक महिला के परिजनों की जांच में 5 लोग पॉजिटिव मिले। इन सभी को होम आइसोलेशन में रखा गया। मंगलवार को ही महरमपुर में एक ओर मृतक के परिजनों की सैंपल लिए गए हैं जिनकी रिपोर्ट अभी नहीं आई है। उल्लेखनीय है कि गांव नांगलकाठा में सोमवार को कोरोना पीड़ित एक महिला की मौत हो गई थी।
स्वास्थ्य विभाग ने कोरोना मापदंडों के मुताबिक उसका अंतिम संस्कार कराया था। उसके बाद शक के आधार पर सभी परिजनों व संपर्क में आने वालों के सैंपल लिए। इस कार्रवाई में बुधवार को सभी की रिपोर्ट आई जिसमें मृतका के पांच परिजन पॉजिटिव पाए गए हैं। सभी को होमआईसोलेशन में रखकर उनका उपचार किया जा रहा है। वहीं दूसरी ओर से विभाग ने मंगलवार को महरमपुर में भी कोरोना से मृत व्यक्ति के परिजनों के भी सैंपल लिए हैं। इनकी रिपोर्ट अभी तक नहीं आई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn